ప్ర‌పంచ యువ‌జ‌న నైపుణ్యాల దినోత్స‌వం సంద‌ర్భం లో ప్ర‌ధాన‌ మంత్రి ప్ర‌సంగం

న‌మ‌స్కారములు. నా యువ మిత్రుల‌ కు అభినందనలు. యువ‌జ‌నులంద‌రికీ ప్ర‌పంచ యువ‌జ‌న నైపుణ్యాల దినోత్స‌వ శుభాకాంక్ష‌లు. నేటి ఈ రోజు, మీ నైపుణ్యాల‌ కు అంకితమైన‌ రోజు. 21 వ శ‌తాబ్ద‌పు యువత కు, నేటి స‌హ‌స్రాబ్ది త‌రం లోని వారికి గల అతి పెద్ద బలం వారి యొక్క నైపుణ్యం, ఇంకా వారి యొక్క నైపుణ్యాల ను సాధించేందుకు వారి లో ఉన్నటువంటి సామ‌ర్ద్యాలే అని మ‌నం చెప్పుకోవ‌చ్చు. మిత్రులారా, క‌రోనా సంక్షోభం ఉద్యోగాల స్వ‌భావాన్ని, అలాగే ప్ర‌పంచ సంస్కృతి ని మార్చేసింది. అంతే కాదు, ఎప్ప‌టిక‌ప్పుడు మారుతున్నసాంకేతిక ప‌రిజ్ఞానం కూడా దీనిని ప్ర‌భావితం చేసింది. కొత్త ప‌ని సంస్కృతి ని చూసి, కొత్త ఉద్యోగాల స్వ‌భావాన్ని గ‌మ‌నించి మ‌న యువ‌త కొత్త నైపుణ్యాల‌ ను బాగా అందిపుచ్చుకొంటున్నారు. అలాగే , మిత్రులారా, చాలామంది, ప్ర‌స్తుత ప‌రిస్థితుల‌ లో వ్యాపారాలు, విపణులు చాలా త్వ‌ర‌గా మారిపోతున్నాయ‌ని, త‌మ ప్రాధాన్య‌ాన్ని ఎలా కాపాడుకోవాలో తెలియ‌డం లేద‌ని న‌న్ను అడుగుతుంటారు. ప్ర‌స్తుత క‌రోనా సంక్షోభ ప‌రిస్థితుల‌ లో ఈ ప్ర‌శ్న‌ మ‌రింత కీల‌కమైంది గా మారింది. మిత్రులారా, ఈ ప్ర‌శ్న‌కు నేనెప్పుడూ ఒక స‌మాధానం ఇస్తుంటాను. ప్రాధాన్యాన్ని క‌లిగివుండాలంటే అందుకు మంత్రం ఒక్క‌టే – నైపుణ్యం, పున‌ర్ నైపుణ్యం, నైపుణ్యాల స్థాయి ని పెంచుకోవ‌డం. ఇక్కడ నైపుణ్యం అంటే మీరు కొత్త నైపుణ్యాన్ని నేర్చుకోవాలన్న మాట. ఉదాహ‌ర‌ణ‌ కు మీరు ఒక చెక్కముక్క‌ తో కుర్చీ ని త‌యారు చేయ‌డం నేర్చుకున్నార‌నుకుందాం. అది మీ నైపుణ్యం. మీరు ఆ చెక్క ముక్క ధ‌ర‌ ను కూడా పెంచారనుకుందాం. అంటే విలువ‌ ను జోడించార‌న్న మాట‌. అయితే ఈ ధ‌ర‌ ను కాపాడాలంటే ప్ర‌తి రోజూ ఏదో ఒక‌ కొత్తదనాన్ని దానికి జోడించాలి. అంటే కొత్త స్ట‌యిల్ లేదా కొత్త డిజైన్ ఇలాగ. ఒక‌టి త‌యారు చేయ‌డం నేర్చుకున్న వారు దానికి సంబంధించిన కొత్త విష‌యాల ను నేర్చుకొంటూ ఉండాలి. అది పున‌ర్ నైపుణ్యం. ఈ నైపుణ్యాల‌ ను మ‌రింత‌ గా ఉన్న‌త స్థాయి కి తీసుకుపోవ‌డం- నైపుణ్యాల స్థాయి ని పెంచుకోవడం అవుతుంది. తెలుసుకోవ‌డం, అర్థం చేసుకోవ‌డం, దానిని అనుస‌రించ‌డం ఇదే నైపుణ్యానికి, పున‌ర్ నైపుణ్యాని కి, నైపుణ్య స్థాయిపెంపున‌కు సంబంధించిన మంత్రం. మ‌నంద‌రి జీవితాల‌లో నైపుణ్యం అనేది అత్యంత‌ ముఖ్య‌మైనటువంటిది. ఆ విధంగా, నేను నైపుణ్యాన్ని గురించి మాట్లాడుతున్న‌ప్పుడు నాకు ఒక వ్య‌క్తి ఎప్పుడూ గుర్తుకు వ‌స్తుంటారు. అత‌ని గురించి నా పాత మిత్రుడు ఒక‌రు చెబుతుండే వారు. అత‌ను నాకు వ్య‌క్తిగ‌తం గా కూడా తెలియ‌దు. అత‌ను అంత‌గా చ‌దువుకున్న వాడు కాదు. అయితే అత‌ని దస్తూరి చాలా బాగుండేది. కొంత కాలానికి అత‌ను త‌న చేతి రాత‌ కు ప‌లు ర‌కాల‌ శైలుల‌ ను జోడించాడు. అంటే అత‌ను త‌న‌కు తాను పున‌ర్ నైపుణ్యాన్ని సాధించ‌డన్న మాట‌. అత‌ని నైపుణ్యాల కార‌ణం గా ప్ర‌జ‌లు అత‌ని వ‌ద్ద‌కు రావ‌డం మొద‌లుపెట్టారు. ప్ర‌త్యేక సంద‌ర్భాల‌ కు సంబంధించి ఆహ్వాన ప‌త్రాల ను వ్రాయండంటూ ప్ర‌జ‌లు అత‌ని ని కోరే వారు. ఆ తరువాత అత‌ను పున‌ర్ నైపుణ్యాలను, నైపుణ్యాల స్థాయి లో పెంపుదల ను సాధించాడు. మ‌రి కొన్ని భాష‌ల ను నేర్చుకొన్న అనంతరం చాలా భాష‌ల‌లో వ్రాయ‌డాన్ని ఆరంభించాడు. ఈ ర‌కం గా కాలానుగుణం గా అత‌ని వ్యాపారం పుంజుకొన్నది. ప్ర‌జ‌లు వారి ప‌నుల ను చేయించుకొనేందుకు అత‌ని వ‌ద్ద‌కు త‌ర‌చుగా రాసాగారు. కేవ‌లం ఒక అభిరుచి గా మొద‌లైన నైపుణ్యం తరువాత తరువాత జీవ‌నోపాధి మార్గం గా , ఒక గౌర‌వం గా మారింది. మిత్రులారా, నైపుణ్యం అనేది మ‌న‌కు మ‌నం బ‌హుమ‌తి గా ఇచ్చుకొనేది. అది మ‌న అనుభ‌వం తో పాటు పెరుగుతుంది. నైపుణ్యం కాలాతీత‌మైన‌ది. కాలంతో పాటు మ‌రింత మెరుగుప‌డుతూ ఉంటుంది. నైపుణ్యం ప్ర‌త్యేక‌మైన‌ది. అది మిమ్మ‌ల్ని ఇత‌రుల‌ కంటే భిన్న‌మైన‌ వారిగా చేస్తుంది. నైపుణ్యం అనేది ఎవ‌రూ తీసుకుపోలేని ఒక నిధి. అంతేకాదు, నైపుణ్యం అనేది స్వయంసమృద్ధత్వం; అది ఉపాధి ని క‌ల్పించ‌డ‌మే కాదు స్వ‌తంత్రోపాధిని సైతం క‌ల్పిస్తుంది. ఈ విధం గా నైపుణ్యానికి గ‌ల శ‌క్తి ఆ వ్య‌క్తి ని ఉన్న‌త శిఖ‌రాల‌కు చేరుస్తుంది. మిత్రులారా, విజ‌య‌వంత‌మైన ఏ వ్య‌క్తి ల‌క్ష‌ణ‌మైనా , త‌న నైపుణ్యాన్ని పెంపొందించుకోవ‌డానికి వ‌చ్చిన అవ‌కాశాన్ని వ‌దులుకోక‌పోవ‌డం. అంతేకాదు, అత‌ను కొత్త అవ‌కాశాల కోసం ఎదురు చూస్తుంటాడు. మీకు నైపుణ్యం ప‌ట్ల ఏ ఆస‌క్తి లేక‌పోయిన‌ట్ట‌యితే, ఏదీ నేర్చుకోవ‌డానికి కోరిక లేన‌ట్ట‌యితే అది మీ జీవితాన్ని ముందుకు పోకుండా చేస్తుంది. ఇది ఒక అవ‌రోధం గా మారుతుంది. ఆ ర‌కం గా అత‌ను త‌న వ్య‌క్తిత్వాన్ని త‌న‌కు తానే భారం గా చేసుకుంటాడు. అది మ‌న‌కు మాత్రమే భారం కాదు, మ‌న బంధువుల‌కూ భార‌మే. మ‌రోవైపు నైపుణ్యం ప‌ట్ల ఆస‌క్తి ఒక కొత్త బ‌లాన్నిస్తుంది. జీవితానికి కొత్త ఉత్సాహాన్ని ఇస్తుంది. నైపుణ్యం అంటే కేవ‌లం తిన‌డానికి సంపాదించుకొనే మార్గం కాదు. మ‌నం బ‌త‌క‌డానికి ఆశ‌, ఉత్సాహం అవ‌స‌రం, నైపుణ్యం మ‌న‌కు చోద‌క‌ శ‌క్తి గా ప‌నికివ‌స్తుంది. అది మ‌న‌కు నూత‌న ప్రేర‌ణ‌ను ఇస్తుంది. కొత్త ఉత్సాహాన్ని ఇస్తుంది. దీనికి వ‌య‌సుతో నిమిత్తం లేదు. మీరు యువ‌కులా లేక వ‌యోధికులా అన్న‌దానితో సంబంధం లేదు. మీరు కొత్త నైపుణ్యాలు నేర్చుకుంటున్నారంటే, జీవితం ప‌ట్ల ఉత్సాహం ఎన్న‌టికీ త‌గ్గ‌దు. మిత్రులారా, నైపుణ్యాల శ‌క్తి ని గురించి ప్ర‌తి ఒక్క‌రికీ ఏదో ఒక అనుభ‌వం త‌ప్ప‌క ఉండే ఉంటుంది. ఇవాళ , మీతో మాట్లాడుతుంటే, నాకు ఒక సంఘ‌ట‌న గుర్తుకు వ‌చ్చింది. నేను యువ‌కుడిగా ఉన్న‌ప్పుడు గిరిజ‌న ప్రాంతం లో వాలంటీర్‌ గా ప‌నిచేసే రోజులు అవి. నేను కొన్ని సంస్థ‌ల‌ తో క‌ల‌సి ప‌నిచేసేవాడి ని. అలా ఒక‌సారి ఒక సంస్థ‌ కు చెందిన వారితో వారి జీపు లో వెళ్ళవలసి వ‌చ్చింది. అయితే జీపు ఆ ఉద‌యం క‌ద‌ల‌లేదు. దానితో ప్ర‌తి ఒక్క‌రు దానిని క‌దిలించ‌డానికి ఎంతో ప్ర‌య‌త్నించారు. దానిని నెట్టారు. చేయవలసిందం చేశారు. అయినా జీపు క‌ద‌ల‌లేదు. ఉద‌యం 7 గంట‌లు లేదా 8 గంట‌ల ప్రాంతం లో మెకానిక్‌ ను పిలిపించారు. అత‌ను వ‌చ్చి ఏదో చేసి రెండు నిమిషాల‌లో స‌రిచేశాడు. అప్ప‌డు అత‌నిని మేం ఎంత ఇవ్వమంటావ‌ని అడిగాము. అత‌ను 20 రూపాయలు ఇవ్వండన్నాడు. అప్ప‌ట్లో 20 రూపాయలు అంటే చాలా ఎక్కువ‌. అయితే ఇందులో మా బృందం లోని స‌భ్యుడు ఒక‌రు అన్నారు. సోదరా, ప‌ట్టుమ‌ని రెండు నిమిషాల ప‌ని కి 20 రూపాయ‌లు అడుగుతున్నావే? అని. దానికి అత‌ను ఇచ్చిన స‌మాధానం ఇప్ప‌టికీ నాకు ప్రేర‌ణ‌ గా నిలచి, నా మ‌న‌స్సు పై గ‌ట్టి ప్ర‌భావాన్ని చూపుతుంటుంది. చ‌దువు రాని ఆ మెకానిక్ ఏమ‌న్నాడంటే, స‌ర్‌, రెండు నిమిషాల ప‌నికి నేను 20 రూపాయ‌లు తీసుకోవ‌డం లేదు. 20 సంవ‌త్స‌రాలుగా నేను నేర్చుకున్న నైపుణ్యానికి తీసుకుంటున్నాను, 20 సంవ‌త్స‌రాలు గా నేను సంపాదించిన అనుభ‌వం విలువ 20 రూపాయ‌లు అవుతుంది అని. అది నైపుణ్యం నుండి వ‌చ్చిన బ‌లం అని నేను విశ్వ‌సిస్తాను. నైపుణ్యం మీ ప‌ని మీదే కాదు మీ ప్ర‌తిభ మీద, ఇంకా మీ మీద ప్రభావం ప్రసరింపచేస్తుంది. మిత్రులారా, ఇక్క‌డ మ‌రో విష‌యాన్ని అర్థం చేసుకోవడం కూడా అవ‌స‌రం. కొంత‌మంది విజ్ఞానం, నైపుణ్యం వీటి విష‌యం లో గంద‌ర‌గోళ ప‌డుతుంటారు. లేదా దాని మీద గంద‌ర‌గోళం సృష్టిస్తారు. ఇటువంటి వారికి నేను ఒక చిన్న ఉదాహ‌ర‌ణ ను చెబుతాను. మీరు పుస్త‌కాలు చ‌దువవ‌చ్చు, సైకిల్ ఎలా న‌డ‌పాలో యూట్యూబ్‌ లో వీడియోల ను చూడ‌వ‌చ్చు. సైకిల్ పై ఎలా కూర్చోవాలో, సైకిల్ ఎలా ప‌నిచేస్తుందో, అందులోని ప్ర‌తి విభాగం ఎలా ప‌నిచేస్తుందో , హ్యాండిల్ ను ఎలా ప‌ట్టుకోవాలో, బ్రేక్‌లు ఎలా వేయాలో.. ఇవ‌న్నీ చూస్తుంటారు. ఇదంతా జ్ఞానం. అయితే మీకు ఈ జ్ఞానం ఉంది క‌నుక మీరు సైకిల్ ను న‌డ‌ప‌గ‌ల‌ర‌న్న గ్యారంటీ లేదు. వాస్త‌వానికి నైపుణ్యం సైకిల్ ను న‌డ‌ప‌డానికి మీకు దోహ‌ద‌ ప‌డుతుంది. మీరు క్ర‌మం గా మీకై మీరే సైకిల్ తొక్క‌డం నేర్చుకొంటారు. ఇక అప్ప‌టి నుండి సైకిల్ తొక్క‌డాన్ని ఎంతో ఆనందిస్తారు. మీరు అలా సైకిల్ తొక్కుతూనే ఉంటారు. ఏ స‌మ‌స్యా ఉండ‌దు. మీరు దీనిని నేర్చుకున్న వెంట‌నే మీరు ఈ నైపుణ్యాన్ని, ఈ ప్ర‌తిభ‌ ను సాధించిన‌ట్టు అవుతుంది. ఇక ఆ త‌రువాత మీరు మీ బుర్ర ను ఉప‌యోగించవలసిన అవ‌స‌రం ఉండ‌దు. స‌మాజం నుండి పాల‌న వ‌ర‌కు.. ప్ర‌తి స్థాయి లో దీని తేడా ను అర్థం చేసుకోవ‌డం చాలా అవ‌స‌రం. ఇవాళ భార‌త‌దేశం జ్ఞానం, నైపుణ్యం.. వీటి మ‌ధ్య భేదాన్ని అర్థం చేసుకుంటూ ప్ర‌గ‌తిప‌థం లో సాగిపోతున్న‌ది. ఐదు సంవ‌త్స‌రాల క్రితం ఇదే రోజు న ‘స్కిల్ ఇండియా మిశన్‌’ ను ఇదే ఉద్దేశం తో ప్రారంభించ‌డం జ‌రిగింది. యువ‌త జ్ఞానం తో పాటు నైపుణ్యాల ను అల‌వ‌ర‌చుకోవాల‌న్న ఉద్దేశం తో దీనిని ప్రారంభించ‌డం జ‌రిగింది. ఇందుకు దేశ‌వ్యాప్తం గా వంద‌లాది ‘ప్ర‌ధాన‌ మంత్రి కౌశ‌ల్ వికాస్ కేంద్రాల‌’ ను ఏర్పాటు చేయ‌డమైంది. ఐటిఐ ల సంఖ్య ను పెంచి, ల‌క్ష‌లాది కొత్త సీట్ల‌ ను క‌ల్పించడమైంది. ఈ కాలంలోనే 5 కోట్ల మంది ప్ర‌జ‌ల నైపుణ్యాల‌ ను పెంచాం. ఈ కార్య‌క్ర‌మం నిరంత‌రాయం గా కొన‌సాగుతున్న‌ది. మిత్రులారా, శ‌ర‌వేగం గా మారుతున్న ప్ర‌స్తుత ప్ర‌పంచం లో, చాలా రంగాల‌ లో ల‌క్ష‌లాది మంది నైపుణ్యం గ‌ల వారు కావాలి. ముఖ్యం గా ఆరోగ్య సేవ‌ల రంగం లో చాలా అవ‌కాశాలు ఉన్నాయి. దీనిని గుర్తించి, నైపుణ్యాల అభివృద్ది మంత్రిత్వ‌ శాఖ ప్ర‌పంచ వ్యాప్తంగా ల‌భించ‌గ‌ల అవ‌కాశాల‌ ను ప‌రిశీలిస్తున్న‌ది. ఇత‌ర దేశాల అవ‌స‌రాల‌కు సంబంధించి భార‌తీయ యువ‌త‌ కు కచ్చిత‌మైన, స‌రైన స‌మాచారం అందేలా మేము ప్ర‌య‌త్నిస్తున్నాము. లేదా ఏ దేశం లో ఆరోగ్య రంగం లో కొత్త అవ‌కాశాల‌కు ద్వారాలు తెరుస్తున్నారో లేదా ఏ సేవా రంగం లో ఏ ర‌క‌మైన డిమాండ్ ఏర్ప‌డ‌బోతున్న‌దో తెలియ‌జేసే ప్ర‌య‌త్నం చేస్తున్నాము. వీటికి సంబంధించిన స‌మాచారం ప్ర‌స్తుతం దేశ యువ‌త‌ కు స‌త్వ‌రం అందుబాటులోకి రానుంది. ఉదాహ‌ర‌ణ‌కు మ‌ర్చంట్ నావీ ని తీసుకోండి.. భారతదేశం తో స‌హా యావత్తు ప్ర‌పంచానికి నావికుల డిమాండ్ ఎక్కువ‌ గా ఉంది. మ‌న‌కు 7500 కిలోమీట‌ర్ల కోస్తా తీర‌ప్రాంతం ఉంది. మ‌న దేశం లోని చాలా మంది యువ‌త‌ కు కోస్తా వాతావ‌ర‌ణం తో, స‌ముద్రం తో ప‌రిచ‌య‌ం ఉంది. ఈ రంగంలో నైపుణ్యాలను పెంచేందుకు మనం ప్ర‌య‌త్నించిన‌ట్ట‌యితే మ‌నం ల‌క్ష‌లాది నైపుణ్యం గ‌ల ముఖ్యం గా నావికుల‌ను త‌యారు చేసి, ప్ర‌పంచానికి అందించ‌గ‌లుగుతాము. అంతేకాదు మ‌న దేశ తీర ప్రాంత ఆర్థిక వ్య‌వ‌స్థ‌ ను కూడా బ‌లోపేతం చేసుకోగ‌లుగుతాము. దీనిని గుర్తించ‌డం వ‌ల్ల , ఇందుకు సంబంధించిన స‌మాచారం ఇచ్చే ప‌ని సుల‌భం అవుతుంది. దీనికి తోడు, నాలుగైదు రోజుల క్రితం, కార్మికుల నైపుణ్యాల ను గుర్తించి తెలియ‌జేసే ఒక పోర్ట‌ల్‌ ను ప్రారంభించ‌డం జ‌రిగింది. నైపుణ్యం గ‌ల ప్ర‌జ‌ల‌ను, నైపుణ్యం గ‌ల కార్మికుల‌ను గుర్తించ‌డం లో ఈ పోర్ట‌ల్ కీల‌క పాత్ర ను పోషించ‌నుంది. దీనితో, ఒక్క క్లిక్‌ తో యాజమాన్యాలు నైపుణ్యం గ‌ల కార్మికుల‌ ను గురించి తెలుసుకొనే వీలు ఏర్పడుతుంది. ప్ర‌త్యేకించి ఇటీవ‌ల న‌గ‌రాల నుండి గ్రామాల‌ కు తిరిగివచ్చిన ప్రవాసీ శ్రమికులు దీని వ‌ల్ల ప్ర‌యోజ‌నాన్ని పొందుతారు. ప్ర‌త్యేక‌ నైపుణ్యాలు క‌లిగిన వారు గ్రామాల‌కు తిరిగి వ‌చ్చి గ్రామాల‌ లో ఎలా చైత‌న్యాన్ని నింపుతున్నారో మీరు చూసే ఉంటారు. కొంద‌రు పాఠ‌శాల‌ల‌ కు పెయింట్ వేస్తున్నారు, కొంద‌రు కొత్త డిజైన్ల‌ లో ఇళ్లు నిర్మిస్తున్నారు. ప్ర‌తి ఒక్క నైపుణ్యం అది చిన్న‌దైనా, పెద్ద దైనా స్వావ‌లంబిత భార‌తదేశానికి అదొక‌ పెద్ద బ‌లం. ప్ర‌పంచ యువ‌జ‌న నైపుణ్యాల దినోత్స‌వం సంద‌ర్బం లో నేను మ‌రోసారి దేశ యువ‌త‌ ను అభినందిస్తున్నాను. ప్ర‌పంచం మ‌హ‌మ్మారి గుప్పిట్లో చిక్కుకొని ఉంది. అందువ‌ల్ల ఒక‌ విష‌యాన్ని ప‌దే ప‌దే చెప్ప‌డం నా బాధ్య‌త‌. నేనే కాదు, మీరు కూడా దానిని ప‌దే ప‌దే చెప్పాలి. మ‌రి అదేమిటి? ముందుగా మీరంతా ఆరోగ్యంగా ఉండాల‌ని నేను కోరుకుంటాను. ఇక రెండోది, మీరంద‌రూ రెండు గ‌జాల దూరాన్ని లేదా సామాజిక దూరాన్ని పాటించవలసింది గా నేను కోరుతున్నాను. మాస్క్ ను ధ‌రించ‌డం మ‌రిచిపోవ‌ద్దు. ఉమ్మి వేసే అల‌వాటును మానుకోవాలని ప్ర‌జ‌ల‌ కు వివ‌రించండి. అలాగే మ‌నం ఈ రోజు న ఇక్క‌డ ఎందుకు స‌మావేశ‌మ‌య్యామో ఆ మంత్రాన్ని ఎప్పుడూ గుర్తుంచుకోండి. మీరు ఎంత చ‌దువుకున్నార‌న్న‌ దానితో సంబంధం లేదు. మీకు ఎన్ని డిగ్రీ లు ఉన్నాయ‌న్న‌ దానితో సంబంధం లేదు. నైపుణ్యాన్ని నిరంత‌రాయం గా పెంచుకొంటూ, దాని ని పై స్థాయి కి తీసుకుపోతూ ఉండాలి. ప్ర‌తి ఒక్కరూ కొత్త నైపుణ్యాల ను సంత‌రించుకొనేందుకు నిరంత‌రం సిద్దం గా ఉండాలి. దీనివ‌ల్ల మీరు జీవితాన్ని ఆనందించ‌డం మొద‌లుపెడ‌తారు. జీవితం లో మీకు కొత్త అవ‌కాశాలు వ‌చ్చి సంతోషం క‌లిగిస్తాయి. ఒక నైపుణ్యం తో మీ చేతులు, మీ వేళ్లు, మీ గుండె, మీ మ‌నోబ‌లాన్ని మీరు త‌ప్ప‌కుండా పెంచుకోగ‌లుగుతారని భావిస్తున్నాను. ఆ ర‌కం గా మీరు మ‌రింత ముందుకు సాగిపోతూ, దేశం ప్ర‌గ‌తిప‌థం లో ప‌య‌నించ‌డానికి సాయ‌ప‌డ‌తార‌ని నేను గ‌ట్టి గా విశ్వసిస్తున్నాను. అనేకానేక ధ‌న్య‌వాదములు. మీ అంద‌రికీ ఇవే శుభాకాంక్ష‌లు.